SHBA: Një fillim i mbarë i sezonit të shitjeve me rastin e festave
Biznesi ka ecur mirë në qendrat tregëtare dhe shumë prej tyre kanë raportuar muajin më të mirë të shitjeve në dy vjet
Shifrat e reja tregojnë se shpenzimet e konsumatorëve u rritën ndjeshëm që nga nëntori. Kompania Mastercard që ndjek prirjet e shitjeve thotë se shitjet e veshjeve u rritën gati 10 përqind, ndërsa ato në internet 13 përqind. Edhe sendet e çmuara si bizhuteritë u rritën në krahasim me vitin e kaluar. Konsumatorët thonë se po shpenzojnë më shumë pasi ndjehen më mirë rreth ekonomisë amerikane. thotë kjo blerëse. Por për miniona amerikanë të papunë – gjërat kanë ndryshuar shumë pak. Kelly Watson filloi të ndjehej më mirë për ekonominë derisa u pushua nga puna javën e kaluar pasi kompania po zvogëlohet. ." Megjithëse niveli i lartë i papunësisë mbetet shqetësim i madh, në qendrën komerciale në Pentagon City, drejtori i marketingut Todd Jerscheid thotë se konsumatorët po shpenzojnë më lirshëm, me shitjet që po rriten me një ritëm më të shpejtë në katër vjet. Zoti Jerscheid thotë se është shumë shpejt të thuhet nëse shitjet e mëdha do të përkthehen në më shumë vende pune por ai është optimist. Shpenzimet e konsumatorëve janë motori i ekonomisë amerikane. Sezoni i festave është veçanërisht i rëndësishëm për shitësit pasi realizojnë 40 përqind të të ardhurave të tyre vjetore.